text: Tyskerne flytter til Aabenraa
  02 juni 2016 kl. 19.25
  346 tyskere flyttede sidste år til Sønderjylland. Mere end halvdelen – 145 – slog sig ned i Aabenraa.Og det stiger.
  Aabenraa Kommune har åbnet en ny hjemmeside på tysk, som byder de nye indbyggere velkommen. Flere og flere tyskere vil nyde godt af arbejdsmarker, uddannelsessystem og ikke mindst de billigere huse.  
  - Men bestemt ikke prisen på jeres biler, siger maskiningeniøren fra Bremen, som i dag skrev under på en slutseddel på et nyt liv i Aabenraa.
  Men der var andre ting, som lokker:
  - Ordenen i Danmark, renligheden, strukturen. Det er meget vigtigt for os. Ejendomsmægler Brian Marcussen, Rødekro, siger til TV SYD, at tyskeres køb er blevet mere og mere almindeligt.
  Han tror, at mentaliteten i grænselandet tiltrækker.
  - Den her store beslutning, som det er for tyskerne at flytte fra Tyskland til Danmark, den bliver måske lidt lettere, fordi vi kan håndtere de tyske sprog og den tyske kultur heroppe i det sydlige Danmark.
  